AFGØRELSE Nr. 3/97 TRUFFET AF DEN BLANDEDE KOMMISSION EF-EFTA - »FÆLLES FORSENDELSE« af 23. juli 1997 om ændring af konventionen af 20. maj 1987 om en fælles forsendelsesprocedure og af tillæg II og III dertil samt om ophævelse af tillægsprotokol ES-PT (97/585/EF)

DEN BLANDEDE KOMMISSION HAR -

under henvisning til konventionen af 20. maj 1987 om en fælles forsendelsesprocedure (1), særlig artikel 15, stk. 3, litra a) og c), og

ud fra følgende betragtninger:

Artikel 28 i tillæg I til konventionen blev ændret ved afgørelse nr. 1/91 truffet af Den Blandede Kommission (2); efter denne ændring er artikel 15, stk. 3, i konventionen blevet uden formål; nævnte artikel 15 bør derfor ændres; det er nødvendigt at ændre visse henvisninger i konventionen og i tillæg III dertil, som på grund af tidligere ændringer af konventionen ikke længere er korrekte;

af klarhedshensyn bør de forskellige sproglige udgaver af artikel 33 og 39 i tillæg II til konventionen (3) samt kautionsdokumentet for en enkelt forsendelse tilpasses; desuden bør alle henvisninger til landbrugsimportafgifter, der ikke længere eksisterer, udgå;

artikel 76 og 91 i tillæg II til konventionen fastsætter, at transporter med jernbane eller i store containere under T1- eller T2-proceduren skal mærkes med klæbesedler med et piktogram; det er muligt at lette denne formalitet og at fastsætte, at nævnte piktogram kan anbringes med et stempel;

tillægsprotokol ES-PT, der er knyttet til konventionen, fastsætter særlige bestemmelser for gennemførelsen af konventionen, der blev nødvendige som følge af Kongeriget Spaniens og Den Portugisiske Republiks tiltrædelse af Fællesskabet; tillæg II indeholder desuden bestemmelser, der henviser til formularer, erklæringer og forsendelsesdokumenter, der anvendes i samhandelen mellem Fællesskabet De Ti og de to nævnte stater; da overgangsperioden i samhandelen mellem Fællesskabet De Ti på den ene side og de to stater på den anden side er udløbet, kan nævnte tillægsprotokol og nævnte bestemmelser ændres eller ophæves -

TRUFFET FØLGENDE AFGØRELSE:

Artikel 1

Der foretages følgende ændringer i konventionen:

1) Artikel 12, stk. 2, affattes således:

»2. Ovennævnte ekstra kopi skal dog ikke fremlægges, når varerne transporteres på de betingelser, der er fastsat i afsnit X, kapitel I, i tillæg II.«

2) Artikel 15, stk. 3, første afsnit, litra d), udgår. Nuværende litra e) og f) bliver henholdsvis d) og e).

3) Artikel 15, stk. 3, andet afsnit, affattes således:

»De kontraherende parter sætter sådanne afgørelser, der træffes i henhold til litra a) til d), i kraft i overensstemmelse med deres egen lovgivning.«

4) Artikel 15, stk. 5, affattes således:

»5. Den Blandede Kommissions afgørelser, der er omhandlet i stk. 3, litra e), hvori tredjelande opfordres til at tiltræde denne konvention, fremsendes til Generalsekretariatet for Rådet for De Europæiske Fællesskaber, som meddeler dem til de pågældende tredjelande med den på dette tidspunkt gældende konventionstekst.«

5) Artikel 19 affattes således:

»Artikel 19

Tillæggene til denne konvention udgør en integrerende del deraf.«

Artikel 2

Der foretages følgende ændringer i tillæg II til konventionen:

1) Artikel 33, tredje punktum, affattes således:

»Kommissionen underretter de andre lande herom.«

2) Artikel 39, stk. 2, andet punktum, affattes således:

»Kommissionen underretter de øvrige lande herom.«

3) Artikel 52, stk. 11, litra c), tredje led, affattes således:

»- luftfartsselskabet anfører den relevante status T1, T2 og C (svarende til T2L) ud for hver vare i manifestet.«

4) Artikel 56, stk. 11, litra c), andet led, affattes således:

»- rederiet kan anvende et enkelt manifest for alle transporterede varer; i så fald anfører det den relevante status T1, T2 og C (svarende til T2L) ud for hver vare i manifestet.«

5) I artikel 76 indsættes følgende nye tredje afsnit:

»Den i første afsnit nævnte klæbeseddel kan erstattes af et stempelaftryk i grøn farve, der gengiver det i bilag XIV anførte piktogram.«

6) Artikel 78, stk. 2, første afsnit, andet led, affattes således:

»- »T2«, hvis varerne forsendes i tilfælde, hvor denne angivelse i medfør af fællesskabsbestemmelserne obligatorisk skal anføres.«

7) Artikel 78, stk. 2, andet afsnit, affattes således:

»Mærket »T2« bekræftes med afgangstoldstedets stempel.«

8) Artikel 78, stk. 3, affattes således:

»3. Når varer transporteres fra Fællesskabet til et EFTA-land, anfører afgangstoldstedet i den toldvæsenet forbeholdte rubrik på eksemplar nr. 1, 2 og 3 af CIM-fragtbrevet på tydelig måde »T1«, hvis varerne forsendes under T1-proceduren.«

9) I artikel 91 indsættes følgende nye andet afsnit:

»Den i første afsnit nævnte klæbeseddel kan erstattes af et stempelaftryk i grøn farve, der gengiver det i bilag XIV anførte piktogram.«

10) Artikel 93, stk. 2, første afsnit, andet led, affattes således:

»- »T2«, hvis varerne forsendes i tilfælde, hvor denne angivelse i medfør af fællesskabsbestemmelserne obligatorisk skal anføres.«

11) Artikel 93, stk. 2, andet afsnit, affattes således:

»Mærket »T2« bekræftes med afgangstoldstedets stempel.«

12) Artikel 93, stk. 3, affattes således:

»3. Når varer transporteres fra Fællesskabet til et EFTA-land, anfører afgangstoldstedet i den toldvæsenet forbeholdte rubrik på eksemplar nr. 1, 2, 3A og 3B i TR-overleveringsbeviset på tydelig måde »T1«, hvis varerne forsendes under T1-proceduren.«

13) Artikel 93, stk. 6 og 7, affattes således:

»6. Når et TR-overleveringsbevis vedrører såvel containere, hvori er anbragt varer, som forsendes under T1-proceduren, som containere, hvori er anbragt varer, der forsendes under T2-proceduren, anfører afgangstoldstedet i den toldvæsenet forbeholdte rubrik på eksemplar nr. 1, 2, 3A og 3B af TR-overleveringsbeviset særskilte henvisninger til containeren (containerne) alt efter, hvilken type varer der er anbragt deri, og anfører henholdsvis »T1« og »T2« ved referencen til den/de relevante container(e).

7. Når der i det i stk. 3 omhandlede tilfælde benyttes specifikationer for store containere, udfærdiges der særskilte specifikationer for hver kategori af containere, og henvisningen hertil anføres i den toldvæsenet forbeholdte rubrik på eksemplar nr. 1, 2, 3A og 3B af TR-overleveringsbeviset med løbenummeret (løbenumrene) på specifikationen (specifikationerne) for de store containere. Der anføres »T1« ud for løbenummeret (løbenumrene) på specifikationen (specifikationerne) alt efter den kategori af containere de vedrører.«

14) Bilag II (TC 10 - grænseovergangsattest), III (TC 11 - ankomstbevis) og IX (TC 32 - sikkerhedsdokument (fast kaution)) erstattes af henholdsvis bilag A, B, og C til denne afgørelse.

15) I bilag IV (samlet kaution) og bilag VI (fast kaution) udgår ordet »landbrugsimportafgift« under punkt I.1.

16) Bilag V (enkelt kaution) erstattes af bilag D til denne afgørelse.

Artikel 3

I bilag IX til tillæg III ændres oplysningerne vedrørende rubrik 52 således: Ordene »Ved sikkerhedsstillelse (Afsnit IV i tillæg I)« erstattes af »Ved sikkerhedsstillelse (Afsnit V, kapitel 3, i tillæg I)«.

Artikel 4

Tillægsprotokol ES-PT ophæves.

Artikel 5

De i artikel 2, punkt 14-16, nævnte formularer, der anvendtes inden datoen for denne afgørelses ikrafttræden, kan fortsat anvendes med forbehold af de nødvendige redaktionelle ændringer, indtil beholdningen er opbrugt, dog senest indtil den 1. oktober 1999.

Artikel 6

Denne afgørelse træder i kraft den 1. oktober 1997.

Udfærdiget i Reykjavik, den 23. juli 1997.

På Den Blandede Kommissions vegne

Sigurgeir A. JÓNSSON

Formand

(1) EFT nr. L 226 af 13. 8. 1987, s. 2.

(2) EFT nr. L 402 af 31. 12. 1992, s. 1.

(3) EFT nr. L 402 af 31. 12. 1992, s. 9.

BILAG A

»BILAG II

>START GRAFIK> >SLUT GRAFIK>

BILAG B

»BILAG III

>START GRAFIK"SLUT GRAFIK>

BILAG C

»BILAG IX

>START GRAFIK"SLUT GRAFIK>

BILAG D

»BILAG V

>START GRAFIK"SLUT GRAFIK>

«